CELEX: 32014R1260
Language: lv
Date: 2014-11-25 00:00:00
Title: Komisijas Īstenošanas regula (ES) Nr. 1260/2014 ( 2014. gada 25. novembris ), ar ko nosaka ievedmuitas nodokļa standarta samazinājumu trešo valstu izcelsmes sorgo importēšanai Spānijā

26.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 339/5
            
         KOMISIJAS ĪSTENOŠANAS REGULA (ES) Nr. 1260/2014
   (2014. gada 25. novembris),
   ar ko nosaka ievedmuitas nodokļa standarta samazinājumu trešo valstu izcelsmes sorgo importēšanai Spānijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 180. pantu,
   tā kā:
   
               (1)
            
            
               Saskaņā ar nolīgumiem, kas noslēgti Urugvajas kārtas daudzpusējo tirdzniecības sarunu rezultātā (2), Savienība ir apņēmusies atļaut importēt 300 000 tonnu lielu ikgadēju sorgo daudzumu Spānijā.
            
         
               (2)
            
            
               No 2014. gada 1. janvāra līdz 2014. gada 15. jūlijam, laikposmā, kurā saskaņā ar Komisijas Regulu (ES) Nr. 642/2010 (3) sorgo ievedmuitas nodoklis bija noteikts EUR 0 apmērā par tonnu, Spānijā tika importēts 41 580 tonnu liels sorgo daudzums. No 2014. gada 16. jūlija un kopš pozitīva sorgo ievedmuitas nodokļa ieviešanas saskaņā ar Regulu (ES) Nr. 642/2010 nekāda sorgo daudzuma importēšana Spānijā nav notikusi.
            
         
               (3)
            
            
               Ar Komisijas Regulas (EK) Nr. 1296/2008 (4) 6. pantu ir paredzēts, ka tam, lai importa kvotas tiktu pilnībā izmantotas, var piemērot samazinājumu attiecībā uz ievedmuitas likmi, kas noteikta saskaņā ar Regulu (ES) Nr. 642/2010.
            
         
               (4)
            
            
               Ievērojot pašreizējos sorgo tirgus apstākļus, it īpaši to, ka sorgo cena pasaules tirgū ir stipri vien augstāka par kukurūzas cenu, ir vajadzīgs piemērot saskaņā ar Regulu (ES) Nr. 642/2010 noteiktā ievedmuitas nodokļa standarta samazinājumu 100 % apmērā.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   1.   Attiecībā uz to sorgo daudzumu pieejamo atlikumu, kuri importējami Spānijā saskaņā ar 2014. gada 1. janvārī atvērto kvotu, Regulas (EK) Nr. 1296/2008 6. pantā minētais sorgo ievedmuitas nodokļa standarta samazinājums tiek noteikts 100 % apmērā no sorgo ievedmuitas nodokļa, kas noteikts ar Regulu (ES) Nr. 642/2010.
   2.   Piemēro Regulas (EK) Nr. 1296/2008 noteikumus.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Tā ir spēkā līdz 2014. gada 31. decembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  OV L 336, 23.12.1994., 22. lpp.
   
   
      (3)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).
   
      (4)  Komisijas 2008. gada 18. decembra Regula (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (OV L 340, 19.12.2008., 57. lpp.).